World of Warcraft

Oppbygning

World of Warcraft er et online-rollespill. Dette vil si at spilleren lager en figur i selve spillet, lever seg inn i en historie en selv lager til figuren, og spiller etter den. Gjennom spillet vil spilleren få oppdrag, gå i krig, gå i instanser og raid, mens karakteren selv vokser seg sterkere fra level 1 til å kunne nå en topplevel som er level 110 (World of Warcraft: Legion). Det er umulig å klare alle oppdragene i World of Warcraft alene. Som spiller en avhengig av å samarbeide med andre spillere. Dette skjer oftest i instanser, raids, questgrupper og andre oppdrag. Utstyret til karakteren din kan finnes på fiender som karakteren har beseiret, fåes som belønning etter oppdrag, eller kjøpes på spillets egne auksjonshus. Det er også muligheter til å lage utstyr selv. Utstyr kan også erverves gjennom PvP (player versus player).

Raser

Da det opprinnelige WoW ble lansert, så var det 8 raser fordelt på to factions.
Alliance: Human, Dwarf, Night Elf og Gnome
Horde: Orc, Troll, Tauren og Undead
Da The Burning Crusade (første utgivelse) kom så ble det lagt til 2 nye raser og disse var:
Alliance: Draenei Horde: Blood Elf
I Wrath of the Lich King (WOTLK) altså andre utvidelse kom det ikke noen ny rase men en ny klasse og dette var Death Knight.
I World of Warcrafts tredje utvidelsespakke, Cataclysm, ble det lagt til to nye raser:
Alliance: Worgen Horde: Goblin
I Mists of Pandaria (MoP) den fjerde utvidelses pakken, kom det én ny rase som kan brukes for begge faksjonene:
Pandaren. Med denne rasen skal man utføre flere oppdrag som skal ta deg opp til level 12, da kan du velge hvilken side (Alliance eller Horde) du vil spille på.

Ridedyr (mounts) og små, ikke-stridende kjæledyr

Ridedyr er forskjellige fra rase til rase, men hvis du blir Honored med en av rasenes «factions», kan du kjøpe level 20 ridedyrene deres, og når/hvis du når Extalted med andre raser, kan du også kjøpe de ridedyrene som krever høyere level og gull (du trenger ikke å være exalted for å kjøpe ridedyr fra start-factionen din, for eksempel har Tauren (minotaur) Thunder Bluff som hjemby). Det fins mounts for level 20, 40, 60, 70, og 80. De er delt opp i disse gruppene: Treige ridedyr for level 20 (+60 % fart), raske ridedyr for level 40 (+100 % fart), flyvende dyr for level 60 (+150 % fart), raske flyvende dyr for level 70 (+280 % fart), superraske dyr for level 80 (+310 % fart) og helt spesielle ridedyr for level 80, 85 og level 90. Det koster mer og mer WoW-gull for ridedyrene jo høyere level de er ment for. «Sandstone Drake» var en stund den dyreste mounten, da den kostet ca 50 000 WoW-gull. Ridedyr kan du få av fienders lik, bosser, kjøpmenn og forskjellige oppdrag. Ikke-stridende kjæledyr er små dyr som følger etter deg i spillet, men som ikke gjør noe spesielt. De kan man få av fienders lik, kjøpmenn, bosser og forskjellige oppdrag.

PvP-systemet

PvP-systemet i WoW var slik at en drepte spillere på den andre siden (Horde eller Alliance) og fikk et visst antall poeng per spiller en drepte, avhengig av level på den du angrep og deg selv. Dette kunne gjøres i enten «Battlegrounds» eller i PvP-soner (Player versus Player) i spillet. En fikk høyere rank jo mer poeng en hadde. Etter patchene 2.0.1 og 2.0.3 («Before the storm») har det kommet et nytt system der en får ett visst antall poeng per spiller en dreper, fortsatt basert på level, men nå stiger ikke rankingen din. En bruker i stedet poengene til å kjøpe seg høyere rank og bedre utstyr.
Med «The Burning Crusade» ble arena introdusert. Her møter en lag enten i 2 mot 2, 3 mot 3 eller 5 mot 5. En kan også her oppnå poeng som en bruker til å kjøpe forbedret utstyr til sin avatar. Med «Wrath of The Lich King» ble Wintergrasp (WG) annonsert. Dette er en sone (zone) som er bygd helt for PvP.
I Cataclysm så har det kommet «rated battlegrounds» (RBG) der en kan spille 10 mot 10 eller 15 mot 15. Det varierer fra uke til uke. Det som er litt spesielt er at en og kan spille AB (Arathi Basin) 10 mot 10. Og ut ifra hvor god du er og hvor mange ganger du vinner så vil du få «rating». Jo høyere rating du får, jo høyere blir conquest point cappen din. Når du får høy nok «rating» så vil du få de gamle PvP titlene, som for eksempel Knight-Lieutnant.

Geografi

Den nåværende visuelle verdenen er bygd rundt to forskjellige verdener: Azeroth,Outland og det nye kontintentet, Pandaria. I Azeroth kan en være på to kontinenter: Kalimdor og Eastern Kingdoms. Med ekspansjonen Wrath of the Lich King kan en reise til et tredje kontinent på Azeroth, nemlig Northrend. I Pandaria har man muligheten til å nå level 90, og er et helt nytt kontinent med større «mobs» og flere utfordringer.
Kalimdor er startkontinentet for Horde-rasene Orc, Troll og Tauren, og Alliance-rasene Night Elf og Draenei. Sistnevnte kom ikke før etter utgivelsen av ekspansjonspakken The Burning Crusade.
Eastern Kingdoms er startkontinentet for Alliance-rasene Dwarf, Human og Gnome, og Horde-rasene Undead og Blood Elves. Sistnevnte kom ikke før etter utgivelsen av ekspansjonspakken The Burning Crusade.
Northrend er det islagte kontinentet helt i nord, der en finner blant annet Vrykul, Taunka, Tuskarr og Ice Trolls. I Northrend styrer Arthas, The Lich King med jernhånd, og plotter undergangen til alle levende vesener på Azeroth. En må ha ekspansjonen Wrath of the Lich King for å kunne reise til Northrend
En ny verden, Outland, ble lagt til etter utgivelsen av The Burning Crusade. Det er bare mulig å komme seg hit om en har kjøpt og aktivert utvidelsespakken.

Instanser

Instanser, også kjent som «dungeons» er lukkede områder der flere kopier av det samme området eksisterer samtidig. Dette betyr at flere grupper kan gjøre samme «instans» uavhengig av andre spillere. Instansene i World of Warcraft er delt i forskjellige grupper: dungeons, raids og heroic raids. Dungeons er for opptil 5 personer, raids er for 10/25 eller heroic raids 10/25. Instansene består av en mengde fiender, og noen såkalte «bosser». Målet er å bekjempe bossene, og belønningene for dette kommer i form av penger og oppgradering av utstyr (også kjent som «gear» eller den generelle betegnelsen «loot»).

Raids

Raids er instanser for flere enn fem spillere. Raids er som regel vanskeligere enn instanser, men belønningene er enda bedre. Før tilleggspakken The Burning Crusade (TBC) var raids for grupper på opptil 20 eller 40 spillere. I TBC er raids for ti (Karazhan, Zul'Aman), mens det er 7 raids for 25 spillere. I WotLK fortsetter en med 10 og 25 spillere, men det nye nå er at man kan oppleve alle raids i spillet både i 10- og i 25-spillerversjon. Altså, man vil kunne se akkurat de samme stedene og slåss mot de samme fiendene uten å være med i en såkalt «hardcore» guild. Gevinstene fra raids med 25 spillere er som regel mye bedre enn det som de som gjør raids med ti spillere får. Den nye raidinstansen som ble lansert i Wrath of the Lich King er kalt Ulduar. Denne instansen tar over for Naxxramas, som var en oppgradering på 40-mannsinstansen fra før TBC.
I WotLK lagde Blizzard en ny vri på et av instansene de innførte (Vault of Archavon). For å kunne entre dette instanset (10 eller 25 spillere), må din faction kontrollere PvP-området Wintergrasp. Altså må for eksempel Horde vinne kampen om Wintergrasp for at Horde skal kunne kjempe mot fiendene inne i instansen.

Spesielle hendelser

Det er også lagt til spesielle festivaler i spillet, som tilsvarer det virkelige livs hendelser, som for eksempel valentinsdagen, oktoberfest, høsttakkefest, midtsommer, jul og nyttår og så videre Under disse dagene er det nye, spesielle oppdrag å utføre, og spesielle belønninger.